Document ID: 31986R1543

ΚΑΝΟΝΙΣΜΟΣ (ΕΟΚ) αριθ. 1543/86 ΤΟΥ ΣΥΜΒΟΥΛΙΟΥ της 8ης Απριλίου 1986 για την εφαρμογή της απόφασης αριθ. 2/85 της Μεικτής Επιτροπής ΕΟΚ-Ελβετίας "Κοινοτική διαμετακόμιση" για τα κείμενα στην ισπανική και πορτογαλική γλώσσα της συμφωνίας μεταξύ της Ευρωπαϊκής Οικονομικής Κοινότητας και Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης και την τροποποίηση των προσαρτημάτων της εν λόγω συμφωνίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι το άρθρο 16 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης (1), που υπογράφηκε στις 23 Νοεμβρίου 1972, παρέχει στη Μεικτή Επιτροπή, που έχει συσταθεί με τη συμφωνία, την εξουσία να εκδίδει με αποφάσεις ορισμένες τροποποιήσεις, τόσο της συμφωνίας όσο και των προσαρτημάτων της-
ότι η Μεικτή Επιτροπή αποφάσισε την τροποποίηση της συμφωνίας και των προσαρτημάτων της για να καταστεί ιδίως δυνατό να ληφθούν υπόψη οι τεχνικές προσαρμογές που έγιναν στους κανονισμούς περί της κοινοτικής διαμετακόμισης, λόγω της προσχώρησης της Ισπανίας και της Πορτογαλίας, και για να είναι εξίσου αυθεντικά τα κείμενα στην ισπανική και στην πορτογαλική γλώσσα-
ότι οι εν λόγω τροποποιήσεις αποτελούν το αντικείμενο της απόφασης αριθ. 2/85 της Μεικτής Επιτροπής- ότι είναι αναγκαίο να ληφθούν τα μέτρα που συνεπάγεται η εκτέλεση της απόφασης αυτής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η απόφαση αριθ. 2/85 της Μεικτής Επιτροπής ΕΟΚ-Ελβετίας "Κοινοτική διαμετακόμιση" για τα κείμενα στην ισπανική και πορτογαλική γλώσσα της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης και την τροποποίηση των προσαρτημάτων της εν λόγω συμφωνίας εφαρμόζεται στην Κοινότητα.
Το κείμενο της απόφασης επισυνάπτεται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισxύει άμεσα σε κάθε κράτος μέλος.
Λουξεμβούργο, 8 Απριλίου 1986.

Labels: 3
18
15